Selfopleiding[wysig | wysig bron]
Loopbaan as tekenaar[wysig | wysig bron]
Kaapse Rederykerskamer Aurora[wysig | wysig bron]
Derde fase[wysig | wysig bron]
Die bladsy is laas op 6 Mei 2019 om 06:10 bygewerk. Oscar Pistorius se agent blameer die media | Maroela Media
Staatsaanklaer Gerrie Nel het Van Zyl ondervra oor die e-pos wat hy op 22 September aan Barry Roux, Pistorius se regsverteenwoordiger gestuur het. Daar was ŉ foto aangeheg van Pistorius wat met gestremde mense gesels. Van Zyl het in die e-pos geskryf dat “die platforms nou deur die staat en media weggevat is”. Nel het aan Van Zyl gevra wat hy hiermee bedoel. “Ek dink as die media die saak met bietjie meer respek hanteer het, sou mnr. Pistorius steeds uitnodigings [om motiveringstoesprake te lewer] ontvang het.”
Van Zyl het gesê die media berig foutiewelik oor feite en dat Pistorius dalk nog geleenthede sou gehad het indien hulle dit nie gedoen het nie. Die hof het gehoor dat Van Zyl selfs na die skietdood van Reeva Steenkamp nog uitnodigings ontvang het vir Pistorius om motiveringspraatjies te lewer.
Van Zyl het tydens kruisondervraging gesê hy het agterna besef dat dit ŉ “oordeelsfout” was om die staat en die media te blameer. Nel het dit aan Van Zyl gestel dat die agent dié uitlating gemaak het, omdat hy Pistorius as ŉ slagoffer beskou. Van Zyl het dit ontken. Hy het ook getuig oor die liefdadigheidsorganisasies waarby Pistorius betrokke was.